cyanic-selkie/wikianc huggingface dataset:
Ole Magnus Bakken
Han representerte Norge under Sommer-OL 2012, der han deltok i 10 m luftrifle, og ble nr. 6 på innledende skyting. I finalen falt han ned til 8.-plass. Han deltok også i 50 m rifle, liggende, der han endte på 26.-plass.
Nanne Bergstrand
Kurt Arne «Nanne» René Bergstrand (født 28. april 1956) er en svensk fotballtrener og tidligere fotballspiller.
Han har tidligere trent klubber som Kalmar FF, Helsingborgs IF og Östers IF. For sine resultater i Kalmar ble han tildelt «Årets ledare» på Svenska Idrottsgalan.
Gunung Ulu Sepat
Gunung Ulu Sepat er et 2 161 meter høyt fjell på grensen mellom delstatene Perak og Kelantan i Malaysia. Det ligger i fjellkjeden Titiwangsa, den sørlige delen av Tenasserim-fjellene.
Dale Frail
Dale Frail (født 1961) er en canadisk radioastronom ved National Radio Astronomy Observatory (NRAO) i Socorro, New Mexico, USA. Sammen med Aleksander Wolszczan oppdaget han i 1992 de første eksoplanetene ved pulsaren PSR B1257+12.
Frail avla doktorgrad ved University of Toronto i 1989.
Fast Company (tidsskrift)
Fast Company er et amerikansk tidsskrift som har fokus på teknologi og design. Det ble først gitt ut i november 1995.
Carsten Jacob Helgeby
Carsten Jacob Helgeby (født 12. januar 1895 i Svanviken i Eide på Nordmøre, død 25. desember 1951 i Oslo) var en norsk diplomat.
Etter examen artium 1913 og den militære høyskole 1919, studerte han handelsfaget ved Harvard University i USA før han i 1921 ble tilsatt i Utenriksdepartementet. Han avla aspirantprøven i 1925 og tok juridisk embetseksamen (cand.jur.) ved Universitetet i Oslo i 1933. Fra 1936 til 1939 var han legasjonssekretær ved Norges representasjoner i Berlin (hvor bosatt), Wien og Budapest. I 1939 ble han hjemkalt til forhandlingskontoret i Direktoratet for utenrikshandel. Efter krigen ble han ekspedisjonssjef i Utenriksdepartementet og sjef for krigsoppgjørsavdelingen og var også norsk representant i Det interallierte erstatningsbyrå (IARA) i Brussel. I 1947 ble han utnevnt til sjef for den norske militærmisjon i Berlin. Han var Norges ambassadør til Sovjetunionen fra 1949 til sin død i desember 1951.
Carsten Jacob Helgeby var kommandør med stjerne av St. Olavs Orden (1950).
Odense amt
Odense amt ble samlet i 1793 av Odensegård amt, Rugård amt, Assens amt og Hindsgavl amt. (Amtet fikk nye grenser i 1809). I 1970 ble Odense amt lagt sammen med Svendborg amt til Fyns amt.
Amtets utstrekning
Amtet bestod av følgende Herreder:
Assens og Odense amtsrådskrets
I 1842 ble amtet delt i to amtskommuner, nemlig Assens amtsrådkrets og Odense amtsrådskrets. Frem til 1970 var det altså to amtsråd på Nordfyn. I noen sammenhenger ble området betraktet som to amter, mens Nordfyn i andre sammenhenger ble betraktet som ett amt.
Assens amtrådskrets bestod av Nordvestfyn (Vends herred med Middelfart og Båg herred med Assens. Odense amtsrådskrets bestod av de øvrige seks herreder (med Bogense, Odense og Kerteminde).
IRAS–Araki–Alcock
IRAS–Araki–Alcock (formelt betegnet C/1983 H1, tidligere 1983 VII) er en langperiodisk komet som i 1983 gjorde den nærmeste passeringen av jorden, ca., av alle kometer på 200 år. Kun Lexells komet i 1770 og 55P/Tempel–Tuttle i 1366 antas å ha vært nærmere. (Den lille kometen P/1999 J6 (SOHO) passerte ca. fra jorden den 12. juni 1999.) Kometen ble oppkalt atter oppdagerne – IRAS og de to amatørastronomene George Alcock fra Storbritannia og Genichi Araki fra Japan.
Gunung Tama Abu
Gunung Tama Abu er et 2 112 meter høyt fjell i delstaten Sarawak i den malaysiske delen av Borneo. Det ligger i fjellkjeden Tama Abu i den nordlige delen av Sarawak, og er vernet som en del av Gunung Mulu nasjonalpark.
Asiamesterskapet i boksing 1975
Asiamesterskapet i boksing 1975 ble arrangert i Yokohama i Japan i 1975.
Archidiakoni plass
Archidiakoni plass, også kjent som Rådhusparken, er en parkmessig opparbeidet plass i Midtbyen i Trondheim som er avgrenset av Trondheim rådhus, St. Jørgens hus, St. Jørgensveita og Bispegata.
Den fikk sitt navn i 1953 og ble oppkalt etter embetet erkedegn (latin: archidiaconus), som hadde sin kannikgård i dette området i middelalderen. Før plassen fikk sin nåværende utstrekning lå hagen til Rollgården (1744–1895) og Collingården (1801–1898) ved Archidiakoni plass, men disse ble revet på 1890-tallet til fordel for nybygget til Trondhjems Tekniske Læreanstalt. Dette bygget ble siden byens rådhus fra 1930.
John Harald Skum
John Harald Skum (født 11. november 1968 i Enköping i Sverige) er en norsk politiker, som representerer Norske Samers Riksforbund i Alta/Kvalsund valgkrets. Han satt på Sametinget i to perioder fra 2001 til 2009.
Lannion
Lannion (bretonsk: Lannuon) er en by og kommune nordvest i Frankrike. Lannion er sous-préfecture (underprefektur) i departementet Côtes-d'Armor i regionen Bretagne og har om lag 20 000 innbyggere.
John Harald Skum
Han har utdanning innen økonomiske og administrative fag, kulturfag og samfunnsfag, og har siden 2005 vært bibliotekmedarbeider. Tidligere har han vært landsstyremedlem i Norske Samers Riksforbund, og i sin siste periode på Sametinget var han medlem i Oppvekst- og utdanningskomiteen, medlem i Tilskuddsstyret og nestleder i valgkomiteen.
Lannion
Lannion har sitt navn fra bretonsk «Lann Huon» (=Huons land)
John Harald Skum
Han er gift med Brita Julianne Skum, som også er politiker, og de har tre barn.
Lannion
Gamlebyen i Lannion tiltrekker mange turister, med sine gamle torv, en kirke kalt Brélévenez, half-timbered houses, kapeller og fresker.
Forfatteren og litteraturhistorikeren Charles Le Goffic ble født i Lannion.
Sebastián Muñoz
Juan Sebastián Muñoz (født 4. januar 1993 i Bogotá) er en colombiansk profesjonell golfspiller som spiller på den amerikanske PGA-touren.
Bulgaria under Sommer-OL 1992
Bulgaria under Sommer-OL 1992. 138 sportsutøvere, 87 menn og 51 kvinner, fra Bulgaria deltok i nitten sporter under Sommer-OL 1992 i Barcelona. De kom på attendeplass med tre gull-, sju sølv- og seks bronsemedaljer.
Robert Madsen
Robert Christian Klein Madsen (født 13. desember 1882 i Odense, død 24. september 1954 i København) var en dansk turner. Han representerte klubben HG i København.
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.
Liste over Armenias statsministre
Armenias statsminister er den øverste minister i Armenias regjering, som må etter lov ha tilsyn over regjeringens aktiviteter, i tillegg til å koordinere arbeidet med de andre ministerne. Statsministeren utnevnes av Armenias president, men kan bli erstattet etter avstemning i parlamentet.
Stillingen som statsminister ble først etablert i 1918 etter Den demokratiske republikken Armenia ble etablert. Stillingen forsvant etter at Armenia ble en del av Sovjetunionen. Da Armenia ble uavhengig republikk i 1990 ble stillingen introdusert på nytt.
Noter
<references group="lower-alpha" />
Janiodes
Janiodes er en slekt av sommerfugler som tilhører familien påfuglspinnere (Saturniidae).
Utseende
Middelsstore (vingespenn gjerne 60-70 millimeter), bredvingede, spinkle, brunlige spinnere. De mangler øyeflekker og stjerter på vingene og kan overflatisk sett minne om målere (Geometridae). Forvingen er litt tilspisset eller helt avrundet, med mange tverrbånd i ulike brunsjatteringer. Bakvingen er lignende farget, men med færre tverrbånd.
Kunståret 2012
Kunståret 2012 er en oversikt over hendelser, fødte og avdøde kunstnerpersonligheter i 2012.
Vésteinn Lúðvíksson
Vésteinn var nominert til Nordisk råds litteraturpris i 1974 (Gunnar og Kjartan), 1977 (Eftirþankar Jóhönnu) og 1986 (Maður og haf). Han bruker myter og historier i verkene sine. I Gunnar og Kjartan (to deler, 1971–1972) bruker han metodene for klassisk romanskriving på 1800-tallet for å beskrive sin egen tid. I verket Eftirþankar Jóhönnu (1975) er gjenstanden for undersøkelsen de etablerte kjønnsrollene, og i verket Manð og haf (1984) identitetsproblemene til tidens mennesker.
Den bretonske koronavarianten
Den bretonske varianten (fransk: le variant breton), kalt så i almenheten ettersom den ble detektert i den franske landsdelen Bretagne, er en variant av SARS-CoV-2, det koronaviruset som fører til covid-19. Det særegne ved varianten er at ingen av de senere identifiserte smittetilfeller lot seg fange opp av de alminnelig utbredte og benyttede testmetoder.
Det var i midten av mars 2021 at den såkalt «bretonske» 20C-varianten (20C er tilhørighet i Nextstrain-systemet) ble detektert hos en rekke pasienter med covid-19-symptomer. De var knyttet til en klynge ved sykehussenteret i byen Lannion (departementet Côtes d'Armor). Det særegne og urovekkende var at deres PCR-tester var negative.
DGS tilføyde den 16. mars at varianten ikke syntes å være mer smittsomme, eller å forårsake et mer alvorlig sykdomsforløp. Det særegne var at PCR-testene var negative, det vil si at smittede personer som er asymptomatiske og som har fått negative testesvar, likevel er smittsomme for andre.
Staffan Eklund
Staffan Eklund (født 28. mai 1961) er en svensk idrettsleder som har vært trener for det svenske skiskytterlandslaget. For sine resultater her har han blitt tildelt «Årets ledare» på Svenska Idrottsgalan.
Nuuk lufthavn
Nuuk lufthavn er en flyplass i byen Nuuk på Grønland. (IATA:GOH, ICAO:BGGH) Flyplassen er sekundær hub for Air Greenland, Grønlands flaggbærer. Flyplassen har forbindelser til Island.
Gruvearbeider
En gruvearbeider er en person som utvinner malm, kull eller andre mineraler fra jorda gjennom gruvedrift.
Å delta i gruvedrift er et av de farligste yrkene i verden. I noen land har ikke gruvearbeidere sosiale garantier, og i tilfelle skade kan de ble overlatt til seg selv uten assistanse.
I regioner med lang gruvetradisjon har mange samfunn utviklet kulturelle tradisjoner og aspekter spesifikt for de forskjellige regionene, i form av spesielt utstyr, symbolisme, musikk osv.
Olga Krivoshejeva
Olga Juryevna Krivoshejeva (russisk: Ольга Юрьевна Кривошеева født 15. mai 1961 i Almaty i nåværende Kasakhstan) var en sovjetisk volleyballspiller som deltok i de olympiske leker 1988 i Seoul.
Husby
Husby kan vise til:
Olga Krivoshejeva
Krivoshejeva ble olympisk mester i volleyball under OL 1988 i Seoul. Hun var med på det sovjetiske laget som vant volleyballturneringen for damer foran Peru og Kina. Sovjetunionen vant semifinalen mot Kina med 3 - 0 men og finalen med 3-2 over Peru. Krivoshejeva spilte tre kamper i OL-turneringen.
Caspar Wilhelm von Munthe af Morgenstierne
Caspar Wilhelm von Munthe af Morgenstierne (1744-1811) var en dansk-norsk offiser, kammerherre og stiftamtmann.
Familie
Han hadde i 1772 giftet seg med Anna Petra Catharina de Flindt (1750–1814), en datter av konferensråd Henrik de Flindt (1718-1790) og Johanne Christine Riis (1719-1755). De hadde i alt 14 barn, hvorav de 9 levet da faren døde. Konen døde i Stubbekøbing i 1814, hvor hun også ble bisatt. Siden ble hun flyttet til ektemannens gravkapell som lå i en lund mellem Gammelgaard og Ryde kirke. Omkring 1850 ble kapellet nedlagt, og kistene nedsattes på kirkegården.
Carl Manicus-Hansen
Carl Hans Theodor Manicus-Hansen (født 2. desember 1877 i København, død 23. september 1960 samme sted) var en dansk turner. Han representerte klubben Akademisk Gymnastikforening.
Xbox One
Xbox One er en spillkonsoll produsert av Microsoft. Konsollen ble lansert i Norge 5. september 2014. Xbox One er etterfølgeren til Xbox 360.
Carl Manicus-Hansen
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.
Xbox One
Historie
Xbox One ble annonsert den 21. mai 2013, med en melding at mer informasjon ville komme på årets E3. Den ble lansert 22. november 2013 i USA, noen land i Europa, Australia og Brasil. Grunnet problemer med stemmestyringen ble ikke konsollen lansert i Norden før den 5. september 2014.
Mediaspiller
Med Xbox One kan man gjennom dens HDMI-inngang se på TV, se på video (digitalt og Blu-ray) og surfe på internett.
Stemmestyring
Konsollen har en innebygd stemmestyring. Dette vil la brukeren styre Xbox One med stemmen. Alt av stemmekontroll vil bli styrt igjennom Kinect, man vil også få bruke skype med den nye kinect.
Kontroller
Den nye kontrollen vil ha 16% lengre batterilevetid. Trigger-knappene vil inneholde en innebygd vibreringssystem som kalles "Impulse Triggers", og ulikt dens forgjenger være digitale, fremfor analoge.
Spillet er over (film)
Spillet er over (persisk: بازی تمام شد, engelsk: Game Over) er en iransk dokumentarfilm fra 2023 regissert og skrevet av Danial Hajibarat.
Handling
Dokumentaren handler om iranske gamere, problemer som de møter på, og generelt om dataspill i Iran.
Anta Pirak
Anta Pirak (født Anta Pavvasson Pirak 8. november 1873 i Jokkmokk kommune, død 28. juli 1951 i Jåkkåkaska sameby i Jokkmokk kommune) var en svensk-samisk reingjeter og forfatter.
Biografi
Anta Pirak vokste opp i en reingjeterfamilie i Sirges sameby i Jokkmokk kommune. Han utdannet seg på lærerseminaret i Mattisudden 1892–1894 og jobbet siden som omreisende lærer for samebarn ved siden av reindriften. Jobbene var vanskelige å forene og han gikk derfor etter hvert over til reindrift på heltid.
Anta Pirak skapte høsten 1926 den bok som han senere ble kjent for. Han fortalte flere ganger på lulesamisk for presten Harald Grundström i Svenska Turistföreningens Pårtestuga og Harald Grundström oversatte til svensk. Den svenske versjonen, En nomad och hans liv, kom ut i 1932 og i 1937 ble den gitt den ut som den første boken på lulesamisk som var skrevet av en same, Jåhttesáme viessom. I boken beskrives livet til samiske reingjetere i Jokkmok.
Bukit Batu Lawi
Bukit Batu Lawi (engelsk: Batu Lawi Hill) er et 2 092 meter høyt fjell med tvillingtopp i delstaten Sarawak i den malaysiske delen av Borneo. Det ligger i fjellkjeden Tama Abu i den nordlige delen av Sarawak.
Michael Obasuyi
Michael Obasuyi (født 12. august 1999) er en belgisk friidrettsutøver som konkurrerer i hekkeløp (110 meter).
I 2021 representerte han landet sitt under Sommer-OL 2020 i Tokyo i 110 meter hekk der han ble slått ut forsøksheatet med tiden 13,65.
Pär Mårts
Pär Mårts (født 30. april 1953) er en svensk idrettsleder som har vært trener for det svenske ishockeylandslaget fra 2010. For sine resultater her har han blitt tildelt «Årets ledare» på Svenska Idrottsgalan.
Osvald Granborg
Osvald Granborg (født 26. desember 1909, død 4. desember 1989) var en norsk prest, oversetter og redaktør.
Granborg ble født i Stavanger og var elev ved Kongsgård skole i Stavanger. Han tok embetseksamen i teologi i 1935, og praktisk-teologisk eksamen i 1936. Granborg virket som prest på Jeløy. Han var aktiv i Schreudermisjonen, både som medlem av organisasjonens hovedstyre fra 1939, og som redaktør for organisasjonens organ Zuluvennen i to tiårsperioder. (1939-1949 og 1958-1968)
Han oversatte Anthony Burgess' bok Zulufolket til norsk rundt 1942, og er også representert i Norsk Salmebok og Norsk salmebok 2013 med en salme han har oversatt til norsk.
Kef
Kent Engineering & Foundry (Kef) er en engelsk høyttalerprodusent.
Kef ble startet i 1961 av Raymond Cooke (1925–1996).
Marina Nikulina
Marina Anatoljevna Nikulina (russisk: Марина Анатольевна Никулина født 3. mars 1963 i Bratsk, død 4. november 2015 i Moskva) var en sovjetisk og russisk volleyballspiller som deltok i de olympiske leker 1988 i Seoul, 1992 i Barcelona og 1996 i Atlanta.
Gunung Semangkok
Gunung Semangkok er et 1 824 meter høyt fjell i Malaysia. Det er det høyeste punktet i delstaten Selangor.
České Švýcarsko
České Švýcarsko (tysk: Böhmische Schweiz, «Böhmiske Sveits») er et landskap nordvest i Tsjekkia. Området dekker et areal på om lag 700 km².
Det ligger i den tsjekkiske delen av Elbsandsteingebirge nord for Děčín på begge sider av Elben (Labe). České Švýcarsko fortsetter østover som Lausitzer Gebirge (Lužické hory) og vestover som Erzgebirge (Krušné hory). Det høyeste punktet er Děčínský Sněžník på 723 moh. Det har vært et verneområde (CHKO Labské Pískovce) siden 1972.
I området langs Elbens høyre bredd ble nasjonalparken České Švýcarsko opprettet 1. januar 2000. Parken er forbundet med Sächsische Schweiz nasjonalpark i Sachsen.
Begrepet «Böhmiske Sveits» dukket opp på 1700-tallet som en forlengelse av Sächsische Schweiz, den delen av Elbsandsteingebirge som ligger i Tyskland. Navnet var inspirert av de sveitsiske kunstnerne Adrian Zingg og Anton Graff, som ble minnet om sitt hjemland av geografien i Nord-Böhmen.
8. etappe av Tour de France 2016
8. etappe av Tour de France 2016 var en 184 km lang fellesstartetappe som gikk av stabelen 9. juli 2016. Etappen startet i Pau og endte i Bagnères-de-Luchon. Chris Froome (Team Sky) vant etappen foran Daniel Martin (Etixx-Quick Step) og Joaquim Rodríguez (Team Katusha). Froome overtok den gule trøyen fra Greg Van Avermaet (BMC Racing Team), mens Mark Cavendish (Team Dimension Data) og Adam Yates (Orica-BikeExchange) beholdt henholdsvis den grønne og den hvite trøyen.
Arbeidermesterskapet i fotball 1926
Arbeidermesterskapet i fotball 1926 var en norsk fotballturnering som ble arrangert av Arbeidernes Idrettsforbund (AIF). Varden AIL (Oslo) vant turneringen etter å ha slått Ørn Trondheim 2-1 i finalen.
Ole-Kristian Bryhn
Ole-Kristian Bryhn (født 1. mai 1989 i Drammen) er en norsk skytter. Han ble verdensmester i 300 meter helmatch i september 2014. Han representerer Vestre Bærum Salongskytterlag.
Oluf Olsson
Oluf Olsson (født 30. mai 1873 i København, død 25. juni 1947 samme sted) var en dansk turner. Han representerte klubben Kjøbenhavns Gymnastikforening.
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland. Hans andre olympiske medalje fikk han i lagkonkurranse, fritt system, under OL 1912 i Stockholm.
Ole-Kristian Bryhn
Han begynte å konkurrere internasjonalt i 2007, og har fram til 2018 blitt en av de mestvinnende skytterne i Norge gjennom tidene. I 2011 vant han gull i helmatch (3x40 skudd) som eneste nordmann i historien ved World Cup-finalen i Wroclaw i Polen.
Han har i tillegg til gullet fra 2011 også skutt seg til 1 sølv og 2 bronse i denne konkurransen, samt 2 sølv og 2 bronse i World Cup.
Andre resultater
Ole-Kristian Bryhn er individuell militær olympisk mester (World Games) på 3x20 skudd standardgevær fra Rio de Janeiro 2011 med 590 poeng som var verdensrekord. I tillegg til gullet fikk han også en individuell bronsemedalje på 3x20 skudd hurtigskyting fra samme mesterskap.
Han har også vunnet 5 gull, 3 sølv og 2 bronse fra militært VM/OL perioden 2010–2018, og 4 gull, 9 sølv og 4 bronse i EM.
Bryhn har vært ranket som nr 1 i verden på 3x40 skudd i perioden september 2011 til april 2012.
Han representerte Norge under Sommer-OL 2012, der han fikk finaleplass på helmatchen og tok 7. plass i finalen.
Han deltok også i sommer-OL 2016, der han var flaggbærer under åpningsseremonien. I konkurransen kom han igjen til helmatch-finalen, der han endte opp på en åttendeplass. Konkurransen ble vunnet av Niccolo Campriani.
Under Idrettsgallaen 2012 vant han den åpne klassen.
Han vant Skytternes Mestermøte i 2020, ble skytterprins i 2012 og har vunnet 13 NM-gull for senior i sportskytingsøvelsene.
Arbeidermesterskapet i fotball 1926
Vardens vinnerlag: Storm Tollerud, Trygve Nordli, Ragnar Pettersen, Leonard Jensen, Sofus Hansen, Gunnar Torkildsen, Viktor Jacobsen, Ola Johansen, Erling Pettersen, Roar Amundsen og Ragnar Becker.
Det deltok bare 19 lag i turneringen. 16 av dem var fra Oslo/østlandsområdet, mens de tre siste var fra henholdsvis Trondheim, Bergen og Stavanger. I de tre første rundene spilte østlandslagene mot hverandre, i tillegg til at ATIL Stavanger slo ATI Bergen i 2. runde. Ørn Trondheim fikk walk-over helt til semifinalen, mens ATIL Stavanger fikk walk-over i både 1. og 3. runde.
1. runde
Spilt 8. august. 8 kamper, 3 lag walk-over. Totalt 19 lag.
Walk-over: Ørn Trondheim, ATI Bergen, ATIL Stavanger.
2. runde
Spilt 15. og 22. august.
Subklinisk
Subklinisk er en medisinsk term for en ikke fullt utviklet sykdom. Derfor forekommer ingen, eller svært milde, symptomer på sykdommen. Den syke er asymptomatisk. Begrepet benyttes både om infeksjoner og på blant annet stoffskiftesykdommer.
Svetlana Korijtova
Svetlana Vadimovna Korijtova (russisk: Светлана Вадимовна Корытова født 24. mars 1968 i Jekaterinburg) var en sovjetisk og russisk volleyballspiller som deltok i de olympiske leker 1988 i Seoul og 1992 i Barcelona.
Korijtova ble olympisk mester i volleyball under OL 1988 i Seoul. Hun var med på det sovjetiske laget som vant volleyballturneringen for damer foran Peru og Kina. Sovjetunionen vant semifinalen mot Kina med 3 - 0 men og finalen med 3-2 over Peru. Korijtova spilte én kamp i OL-turneringen.
Irina Smirnova
Irina Anatoljevna Smirnova (russisk: Ирина Анатольевна Смирнова født 3. august 1968 i Jekaterinburg) var en sovjetisk og russisk volleyballspiller som deltok i de olympiske leker 1988 i Seoul, 1992 i Barcelona og 1996 i Atlanta.
Smirnova ble olympisk mester i volleyball under OL 1988 i Seoul. Hun var med på det sovjetiske laget som vant volleyballturneringen for damer foran Peru og Kina. Sovjetunionen vant semifinalen mot Kina med 3 - 0 men og finalen med 3-2 over Peru. Smirnova spilte fem kamper i OL-turneringen.
Bukit Batu Buli
Bukit Batu Buli (engelsk: Batu Buli Hill) er et 2 092 meter høyt fjell i delstaten Sarawak i den malaysiske delen av Borneo. Det ligger i fjellkjeden Tama Abu i den nordlige delen av Sarawak.
Alberta Watson
Faith Susan Alberta Watson (1955–2015), var en kanadisk skuespiller på film og fjernsyn.
7. etappe av Tour de France 2016
7. etappe av Tour de France 2016 var en 162,5 km lang fellesstartetappe som gikk av stabelen 8. juli 2016. Etappen startet i L’Isle-Jourdain og endte i Lac de Payolle. Steve Cummings (Team Dimension Data) vant etappen foran Daryl Impey (Orica-BikeExchange) og Daniel Navarro (Cofidis). Greg Van Avermaet (BMC Racing Team) og Mark Cavendish (Team Dimension Data) beholdt henholdsvis den gule og den grønne, mens Adam Yates (Orica-BikeExchange) overtok den hvite trøyen fra Julian Alaphilippe (Etixx-Quick Step).
Daniel Nordås
Daniel «Pretty Boy» Nordås (født 26. juli 1978) er en norsk K-1 kampsportutøver og verdensmester i profesjonell kickboksing.
Bakgrunn
Daniel begynte med kampsport som 12-åring da han startet med Taekwondo. Han ble senere med i Bergen Kickboxingklubb og startet med kickboksing. Han vant sin første tittel i 1994 i Norgescup. Han ble Nordisk mester i 1999 ved å slå dansken Søren Engelbrecht. Etter å ha vunnet sitt første Norgesmesterskap i 2001 ble han tatt ut til landslaget.
André Téchiné
Téchiné er homofil og skeiv tematikk er gjennomgående i flere av hans filmer.
Daniel Nordås
Proffkarriere
Han begynte som profesjonell kickbokser i 2002, samme år beseiret han europeisk mester Paul Cummings etter 10 runder i Belfast, og vant dermed sin første profesjonelle tittel. I 2004 utfordret han regjerende WFKKO verdensmester Marty Wilson, og vant.
Thaiboksing/K-1
I 2005 reiste han til Thailand og studerte thaiboksing i tre måneder. Han gikk tre proffkamper der og vant alle tre. I 2006 gikk han 7 profesjonelle fullkontaktkamper i kickboksing, og vant samtlige. Han representerte så Norge i K-1 i Nord-Europa kvalifiseringen i Stockholm samme år. Han møtte thaibokseren og svensken Joachim Karlsson i sin første K-1 kamp, og tapte på TKO i etter 2 minutter i tredje og siste runde. I 2007 deltok han i en K-1 turnering i Bulgaria hvor han vant. 31. oktober 2008 gikk han kamp mot svenske Driton Rama i K1, og tapte. Faren til Daniel, Mihajlo Misic, hadde 7. dan sort belte i karate.
I 2012 deltok han i Norges beste fighter i Thailand, hvor han konkurrerte i MMA. Han signerte i 2012 en kontrakt med SEG.
Langsgående akse
Den langsgående akse, også kalt longitudinal akse eller longitudinell akse, er aksen til et legeme som tilsvarer retningen av dets største utstrekning. Ofte er lengdeaksen også en omtrentlig symmetriakse for et legeme. På kjøretøy og fartøy som bil, båt og fly peker lengdeaksen fremover. De brukes for eksempel innen fartøydynamikk og fysisk beskrivelse av kjøretøy generelt.
Den kan også kalles rulleakse eller slingreakse ettersom rulling (slingring) skjer rundt denne aksen. Vinkelen som da oppstår fra nøytral posisjon kalles rullevinkel eller slingrevinkel (engelsk: roll angle eller bank angle).
Vegbygging
Innen vegbygging kan man tegne et snitt i retning av lengdeaksen (den såkalte traseen), og dette kan brukes for å grafisk fremstille helningen langs ferdselsvegen (stigningstallet).
Mekanikk
Akslinger roterer vanligvis rundt sin lengdeakse, som for eksempel med en drivaksling.
Himmellegemer
Ved rotasjoner av himmellegemer skjer derimot rotasjonsbevegelsen i de fleste tilfeller rundt den korteste aksen. Fysisk og mekanisk snakker man i denne sammenheng han om aksen med det største treghetsmomentet.
Ervikane
Ervikane er et friluftsområde på Strøno, Bjørnafjorden kommune i Vestland. Ervikane er en populær badeplass og friluftsområde i Bergenregionen.
Perez Hilton
Mario Armando Lavandeira (født 23. mars 1978 i Miami) kjent som Perez Hilton, er en amerikansk kjendisblogger og TV-personlighet.
Ervikane
Beliggenhet
Ervikane ligger sørvest på øya Strøno i Os, Bjørnafjorden kommune. Ervikane inkluderer også Store Hestholmen og Vetle Hestholmen. Friluftsområdet strekker seg fra Langetangen og Langetangvågen i sør til Ervika i nord.
Perez Hilton
Bloggen omhandler musikere, skuespillere og andre kjendiser, og er på topp 500 mest besøkte nettsteder på Internett. Han er kjent for å komme med ganske brutale utsagn om enkelte artister.
Hilton har skrevet om de norske artistene Ylvis, Espen Lind, Donkeyboy, Annie, Erlend Bratland, Ida Maria, Linni Meister, Anine Stang og Marit Larsen.
Mösspartiet
Mösspartiet var det ene av den svenske frihetstidens to store riksdags partier. Det andre partiet ble kalt hattene.
Bernardo Attolico
Liv og virke
Attolico tok doktorgrad i juss i 1901 ved Universitetet i Roma, og ble deretter lærer i økonomi og finans ved en høyskole i Foggia. Attolico var professor i økonomi i Roma 1903-07, og deretter hadde han en rekke offentlige stillinger.
Han var delegat ved fredskonferansen i Paris (1919). Deretter var han undersekretær i Folkeforbundet. En periode var han forbundets Høykommissær i Fristaden Danzig.
Utsikt over Toledo
Utsikt over Toledo er ett av to gjenværende landskapsmalerier malt av El Greco. Det andre kalt  Utsikt og kart over Toledo befinner seg i Museo Del Greco, Toledo, Spania.
Bernardo Attolico
Ambassadør
I perioden 1927–1930 var han ambassadør i Brasil og 1930–1935 i Sovjetunionen.
Utsikt over Toledo
Sammen med Vincent van Goghs Stjernenatt, noen landskap av William Turner, og noen verk av Monet, er den blant de mest kjente avbildninger av himmelhvelvingen innen vestlig kunst, og har skarpe farger med kontrast mellom himmelen og åsene nedenfor. Malt i en manieristisk (eller barokk) stil tar verket friheter med den faktiske utformingen av Toledo (noen bygninger er avbildet i andre posisjoner enn der det faktisk står, men omgivelsen nær slottet Castle of San Servando er vist på en sannferdig måte). Det er signert i det nedre høyre hjørne av El Greco.
Bernardo Attolico
Ambassadør
I 1935 fikk han ansvar for ambassaden i Berlin og ble der til etter krigsutbruddet. Han var slik vitne til dannelsen av Berlin-Roma-aksen, en allianse mellom det fascistiske Italia og Nazi-Tyskland, i nært samarbeid med grev Galeazzo Ciano som da var italiensk utenriksminister. Fra 1939 stod han i spissen for de italiensk-tyske forhandlingene knyttet til det sør-tyrolske spørsmål, som endte med alternativene i Alto Adige. Han forsto fra første stund de sanne germanske intensjonene om å utløse en konflikt, og denne delte han med Ciano. Han gjorde alt han kunne for å forklare den italienske regjering om den sanne essens i situasjonen. Personlig kom han alltid med forslag til mekling og søken etter en fredelig løsning av tvister, og avslørte sine personlige oppfatninger selv mange ganger.
Attolico understøttet ivrig den britiske Berlin-ambassadør Nevile Hendersons forsøk på å hindre krig generelt, og spesielt for at Storbritannia og Italia skulle ende på forskjellig side.
Hans arbeid var intenst anledning de siste fredsdagene, mot slutten av august 1939: da løp den relativt «gamle» Attolico ustanselig mellom sin ambassade, det tyske kanselli og ambassadene til Storbritannia og Frankrike for mekling og med forslag – ofte tatt på eget initiativ – for å redde freden.
Ambassadør til Pavestolen
Attolico ble i 1940 tilbakekalt fra sin post til Italia, og fikk deretter stillingen som ambassadør til Den hellige stol (1940–1942) i Roma. I august 1940 mottok han Statssekreteriatets (Vatikanets «utenriksdepartement») gjentatte offisielle protester mot fascistisk presses angrep (Roberto Farinaccis «Regime Fascista») mot Pavestolen og Pavens person, og meddelte etter noen dager den italienske regjerings offisielle avstandtagen fra presseangrepene. Fascistpressens angrep fortsatte imidlertid etter en tid, og ble gjenstand for nye protester. I april 1941 protesterte Italia mot en påstått distribusjon i 1500 eksemplarer av en antifascistisk brosjyre i Vatikanet. Vatikanet meddelte at man der tvilte sterkt på dette, ville likevel etterforske, og bad Attolici om å vennligst fremskaffe originaldokumentet.
Arsenura
Arsenura er en slekt av sommerfugler som tilhører familien påfuglspinnere (Saturniidae).
Utseende
Middelsstore til store, oftest brunlige spinnere med forholdsvis liten og slank kropp. Antennene er primitive, hos hannen temmelig korte. Vingene mangler øyeflekker med har gjerne flere tverrbånd eller border langs kanten. Larvene er gjerne tverrstripete, med hornlignende utvekster på de to første kroppsleddene.
Assessment-senter
Assessment-senter er en prosess som benyttes for utvelgelse av personell for en stilling i en organisasjon. Det benyttes flere ulike teknikker og flere observatører for å vurdere kandidatene. Basert på vurdering av kandidatenes kvalifikasjoner og kompetanse for stillingen de har søkt blir ulike øvelser benyttet for å få frem egnede kandidater.
Jelena Tsjebukina
Jelena Vasiljevna Tsjebukina (russisk: Елена Васильевна Чебукина født 11. oktober 1965 i Balqash i nåværende Kasakhstan) var en sovjetisk, russisk og kroatisk volleyballspiller som deltok i de olympiske leker 1988 i Seoul, 1992 i Barcelona og 2000 i Sydney.
Tsjebukina ble olympisk mester i volleyball under OL 1988 i Seoul. Hun var med på det sovjetiske laget som vant volleyballturneringen for damer foran Peru og Kina. Sovjetunionen vant semifinalen mot Kina med 3 - 0 men og finalen med 3-2 over Peru. Tsjebukina spilte fem kamper i OL-turneringen.
Erioscelis
Erioscelis er en slekt av biller som hører til gruppen hornbiller i familien skarabider (Scarabaeidae).
Utseende
Middelsstore, blankt svarte skarabider uten horn eller knøler på hodet. Oversiden er naken og tydelig punktert.
Levevis
Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten.
Utbredelse
Artene er utbredt i Sør- og Mellom-Amerika.
Bruce Neville
Bruce Neville (født 1964 ) er en australsk vannskiutøver.
Kloppstock
Kloppstock var en musikkfestival som ble arrangert på Harestua, i Lunner kommune, mellom 1992 og 2007.
Bruce Neville
Han ble verdensmester i vannskihopping i 1991 og 1995, og tok bronse i hopp og sammenlagt i 1989. Han satte også tre ganger verdensrekord i vannskihopping mellom 1995 og 1999, sist med 68,3 meter. Neville ble tatt opp i International Water Ski Federation Hall of Fame i 2007. I 1998 ble han tildelt IWSFs utmerkelse Sportmanship Award for god sportsånd, etter at han i VM i 1997 hadde lånt bort skiene sine til en konkurrent som hadde falt og brukket en ski.
Emmanuel Emenike
Emmanuel Chinenye Emenike (født 10. mai 1987) er en nigeriansk fotballspiller som for tiden er klubbløs
Bruce Neville
Vinteren 1996/97 forsøkte han også skihopping på snø. Han trente tre måneder i Lake Placid og deltok i flere konkurranser, blant annet to renn i kontinentalcupen i Westby 8. og 9. februar 1997. Hans lengste hopp på 57 meter i rennet 8. februar kan ha vært australsk rekord, etter at Chris Hellerud hadde hoppet 53 meter i VM i Falun i 1974.
Emmanuel Emenike
I 2013 ble han kåret av The Guardian til en av verdens 100 beste fotballspillere. Han har siden 2011 også spilt for det nigerianske landslaget, og ble tatt ut i den nigerianske troppen til VM i 2014 i Brasil.
Han begynte sin profesjonelle fotballkarriere med Delta Force i 2007. Han har også spilt for andre kjente klubber slik som Karabükspor (2009−11) og Spartak Moskva (2011−13), samt for de sørafrikanske klubbene Mpumalanga Black Aces (2008) og Cape Town (2008−09).
Mellomvalget i USA 2014
Mellomvalget i USA 2014 var et mellomvalg som ble avholdt tirsdag 4. november 2014. Det ble holdt valg på 435 seter i Representantenes hus, 33 seter i USAs senat og på 36 guvernører i USAs delstater. Det ble dessuten avholdt mange lokale valg på delstats- og fylkesnivå. Det ble også holdt valg på borgermester i flere av USAs største byer som Washington, DC, San Jose og New Orleans.
På forhånd hadde Demokratene flertall i Senatet, mens Republikanerne hadde flertall i Representantenes hus.
Senatorvalg
Valgt senator i uthevet skrift. Tredjekandidater som har fått 3,0 prosent eller mer er tatt med i oversikten.
Olne
Olne er en kommune i provinsen Liège i Belgia. Kommunen består av én delkommuner: Olne. Kommunen ligger ved elva Vesdre og ble i 1994 kåret til en av de vakreste landsbyene i Vallonia av foreningen med samme navn. Fra 1661 til 1785 var Olne en nederlandsk enklave i det som i dag utgjør Belgia.
16 Blocks
16 Blocks er en amerikansk actionfilm fra 2006, regissert av Richard Donner. Hovedrollene spilles av Bruce Willis, Mos Def og David Morse.
Sammendrag
Jack Mosley (Bruce Willis) er en alkoholisert, utbrent NYPD-etterforsker. En morgen beordrer sjefen ham til å eskortere et vitne, Eddie Bunker, fra fengsel og over til tinghuset som ligger 16 kvartaler unna. Der skal Bunker vitne om politi-korrupsjon foran en jury. Bunker forteller om sine ambisjoner om å flytte til Seattle for å starte sitt eget bakeri. Når Mosley stopper for å kjøpe seg alkohol, blir de angrepet av en væpnet mann. Mosley ringer etter forsterkninger, og hans tidligere partner, Frank Nugent (David Morse) og flere politimenn ankommer. Men Nugent og hans menn har lagt sine egne planer.
De forteller Mosley at Bunker ikke er verdt å beskytte, ettersom hans vitnemål også nevner flere politimenn. Deriblant Nugent, som er involvert i korrupsjon. De planlegger å ta livet av Bunker før han kan vitne. Mosley redder Bunker, og de stikker av. Mosley besøker søsteren Diane for å skaffe våpen og ammunisjon, og får vite at noen politifolk allerede har snakket med henne for å finne ut hvor han befinner seg. De prøver å komme seg til Tinghuset, samtidig som de prøver å unngå korrupt politi og kriminelle. Mosley blir skadet, og de blir omringet i en bygård, hvor Nugent og hans menn prøver å finne dem. Mosley kontakter statsadvokaten for å skaffe hjelp. Men han oppgir feil adresse med vilje, fordi han mistenker at noen kommer til å sladre til Nugent om hvor de er.
Mosley og Bunker stikker av med en buss, og politiet følger etter dem. Bussen krasjer, og de blir omringet. De lar alle passasjerene på bussen gå, og Bunker sniker seg vekk i forvirringen. Til Mosleys overraskelse, kommer Bunker tilbake. Nugent er klar til å skyte mot dem, men blir forhindret av en overordnet offiser. Mosley kjører bussen inn i en bakgate, noe som midlertidig forhindrer politiet fra å følge etter dem. Bunker blir skadd, og Mosley kontaker søsteren Diane - en ambulanse-sjåfør - for å hjelpe dem. Diane behandler skadene deres, men Bunker trenger videre behandling på sykehus. Når Diane kjører videre, blir hun stoppet av politi. Men ambulansen hennes er tom, fordi hun fikk en annen sykebil til å plukke opp Mosley og Bunker.
De stopper ett stykke fra Tinghuset, og Mosley ønsker Bunker lykke til med bakeri-drømmen. Bunker lover å sende Mosley en kake til bursdagen hans. Mosley fortsetter til tinghuset alene, hvor politiet og statsadvokaten venter på ham. Mosley går gjennom en garasje, og har en konfrontasjon med Nugent. En av Nugents menn (David Zayas) prøver å skyte Mosley, men blir drept av vaktene ved Tinghuset. Mosley sier at han vil vitne i stedet for Bunker. Han avslører også at han spilte inn samtalen med Nugent på en båndopptaker, som han bruker som bevis. To år senere blir Mosley løslatt fra fengsel, men Nugent og flere andre får mye lengre straff. Han feirer bursdagen sin sammen med Diane og noen venner. Han blir overrasket over å se en bursdagskake fra Bunker, som har startet sitt eget bakeri i Seattle.
Charles Le Goffic
Charles Henri Le Goffic (født 14. juli 1863 i Lannion i Bretagne i Frankrike, død 12. februar 1932 samme sted) var en fransk forfatter og litteraturhistoriker.
Biografi
Charles Le Goffics barndom var hos hans pleierske, enten i Perros-Guirec, eller i Trégastel.
Etter en rettslig avgjørelse i sin favør kjøpte han en bondegård ved Run-Rouz i Trégastel. Han arbeidet som lærer i Gap, Évreux, Nevers og Le Havre.
I oktober 1888 giftet han seg med Julie Fleury; deres datter Hermine døde da hun var bare 17 år.
Le Goffic hadde i 1889 en sjeldent vellykket debut med diktsamlingen Amour breton, og skrev senere i forskjellige litterære sjangere, som lyrikk, romaner (for eksempel Le crucifié de Kéraliès, 1892) og kulturstudier (som L'âme bretonne, 4 bind, 1902-22). Hans noveller Passions Celtes (1910) var av stor betydning for den bretonske kulturelle renessanse. En av dem ble dramatisert av Le Goffic etter ønske fra Guy Ropartz for librettoen av hans opera Le Pays.
Hans produksjon gir et fyldig og kunstnerisk høytstående totalbilde fra hans tid av mennesker og landskap i Bretagne.
Le Goffic fremtrådte også som litteraturhistoriker med verk som Les romanciers d'aujourd'hui (1890), Racine (1912) og La littérature française aux XIX et XX siècles (1912).
I 1895 introduserte introduserte han Great Highland Bagpipe, en skotsk sekkepipe, i Bretagne.
Politisk samarbeidet han med Charles Maurras, blant annet om tidsskriftet Revue d'Action française (1899), som senere avfødte L'Action française (1908). Skjønt han var en overbevist republikaner fikk hans militante regionalisme og tradisjonalistiske idealser ham til å støtte maurrassismens prosjekt å gjenopprette monarkiet, noe som fremgår av hans brev publisert i L'Enquête sur la monarchie (1900).
Den 22. mai 1930 ble han innvalgt i Académie française, etter at han siden 1923 allerede var blitt forestått til dette fire ganger, og ved det to ganger det kom opp til avstemning ikke hadde nådd opp. Han var dessuten offisere i den franske Æreslegionen (Légion d’honneur).
Han døde den 12. gebruar 1932 og ble begravd i familiegrav i Trégastel, der også hans kone og datter hviler.
Huijong av Goryeo
Huijong av Goryeo (født 1181, død 1237) var den 21. konge av det koreanske kongedømmet Goryeo.
Ruth Lewis
Ruth Lewis (født 1946 i Karachi i Britisk India, død 20. juli 2020 i Karachi i Pakistan ) var en pakistansk katolsk nonne tilhørende kongregasjonen Franciscan Missionaries of Christ the King. Hun levde og virket i Karachi i Pakistan.
Biografi
Den 17. februar 1969 ble hun sammen med Gertrude Lemmens og Margaret D’Costa, en av de første som tok opp arbeide ved Darul Sukun, et hjem for om lag 150 mentalt og fysisk utviklingshemmede, for det meste barn og tenåringer, grunnlagt av medlemmer av Franciscan Missionaries of Christ the King.
Hun ledet Darul Sukun fra 2000. Søster Lewis var i 2007 assistert av fem andre nonner. Senteret fikk gaver fra befolkningen, mest som zakat i forbindelse med ramadan. Senteret ble i 2011 besøkt av den amerikanske sangeren Mary McBride. Hun ble medtatt i Imran Aslams bok om personer som har bidratt til Karachi.
Hun mottok hedersbevisninger fra pakistansk hold.
Lewis døde av komplikasjoner fra covid-19 i Karachi den 20. juli 2020.
Víctor Víctor
Víctor José Víctor Rojas (født 11. desember 1948 i Santiago de los Caballeros i Den dominikanske republikk, død 16. juli 2020 i Santo Domingo) var en dominikansk gitarist, sanger og komponist. Han grunnla i 1970-årene musikkgruppen Nueva Forma.
Han var også en av de første dominikanske artister som reiste til Cuba, i en tid da slike reiser var forbudt av den dominikanske regjering.
I 2007 spilte han inn et album med sosialt orienterte sanger, Verde y Negro, som en tributt til dominikanske frighetskjempere.
Víctor døde av covid-19 den 16. juli 2020 på et sykehus i hovedstaden Santo Domingo, i en alder av 71 år.
Things We Said Today
«Things We Said Today» er en sang av The Beatles som ble skrevet av Paul McCartney, men kreditert Lennon/McCartney). Sangen ble utgitt 10. juli 1964 på gruppens tredje britiske album A Hard Day's Night. I USA ble den utgitt ti dager senere på albumet Something New.
Bakgrunn
Kjæresteparene McCartney og Jane Asher samt Ringo Starr og Maureen Cox var på ferie i blant annet Saint Thomas på De amerikanske Jomfruøyer i perioden 2. – 27. mai 1964. Mens de slappet av på luksusbåten Happy Days, tok McCartney fram sin gitar og komponerte «Things We Said Today». Teksten handlet om hvordan paret Asher og McCartney ville savne de dagene de slappet av på Saint Thomas i og med at de begge hadde lite fritid sammen når de jobbet på hver sin kant i hverdagen. McCartney var veldig fornøyd med akkord sammensetningene i sangen. John Lennon ga skryt til McCartney for sangen i et av sine siste intervjuer i 1980.
Innspilling
Gruppen spilte inn «Things We Said Today» 2. juni 1964 i Abbey Road Studios. Tagning tre ble et tilfredsstillende resultat. Lennon la på et piano som var mening skulle fjernes, men lyden av pianoet ble fanget opp av en mikrofon på et annet pålegg, så derfor høres det i mellomversene. Ringo Starr la på en tamburin og McCartney supplerte med to vokal innslag som sporadisk gikk over i harmoni. En ekstra akustisk gitar ble også lagt på der hvor det er markering. Dette skjedde muligens 3. juni 1964 hvor det også foregikk arbeid på sangen, uten det er notert ned noe sted hva som ble gjort.
Personell
The Beatles spilte «Things We Said Today» for BBC programmet Top Gear. Det ble innspilt 16. juli 1964 og kringkastet to dager senere. Også her er McCartneys stemme dobbelt innspilt. Opptaket ble utgitt i 1994 på Live at the BBC.
Videre spilte gruppen spilte sangen på sine 1964-turnéer i USA (august/september) og Storbritannia (oktober/november). I 1977 ble en konsertversjon fra Los Angeles gitt ut på The Beatles at the Hollywood Bowl. Opptaket er fra 23. august 1964. Det finnes amatør filmopptak fra akkurat den konserten som viser at George Harrison bidrar med harmonivokal da de fremførte «Things We Said Today».
McCartney tok den med på repertoaret da han la ut på sin verdensturne i 1989/1990. Han debuterte med den 26. september 1989 i Drammenshallen. Han ga ut en konsertversjon fra Madrid 2. november 1989 på Tripping the Live Fantastic. Videre ga han ut en annen versjon på CD singlen Biker Like an Icon i 1993 (som også ble utgitt på Off the Ground – The Complete Works) hvis opptak var fra MTV showet Unplugged.
Gangjong av Goryeo
Gangjong av Goryeo (født 1152, død 1213) var den 22. konge av det koreanske kongedømmet Goryeo.
Han var eldste sønn av kong Myeongjong. Hans mor var Dronning Gwangjeong, hans kone var Dronning Wondeok, av Yu-klanen, datter av Sin An-hu.
Gangjongs grav ligger utenfor den gamle Goryeo-hovedstaden, i dagens Hyŏnhwa-ri, Kaepung-gun, Sør-Hwanghae, Nord-Korea.
Peter Conover Hains
Peter Conover Hains (født 6. juli 1840 i Philadelphia i Pennsylvania, død 7. november 1921 i Washington D.C.) var en amerikansk general i De forente staters armé (United States Army). Han tjenestegjorde i den amerikanske borgerkrigen, den spansk-amerikanske krigen og første verdenskrig. Han var også kjent for sitt arbeid som ingeniør, på prosjekter som Tidal Basin i Washington D.C. og Panamakanalen.
Tidlig liv
Han ble født i Philadelphia. Faren var skomaker. Hains ble sendt til West Point (U.S Military Acadamy) i 1857 og var klassekamerat med Alonzo Cushing og George Armstrong Custer. i 1861 skapte Hains og klassen hans historie, da den ble den første som ble uteksaminert fra West Point på bare fire år. Før dette var West Point et program på fem år. Dette skjedde to måneder etter slaget ved Fort Sumter.
Den amerikanske borgerkrigen
Mens 26 av 57 klassekamerater sluttet seg til sørstatene, valgte Hains å kjempe for nordstatene, under den amerikanske borgerkrigen. Han ble sendt til 2nd US Artillery som fenrik og ble forfremmet til løytnant den 24. juni 1861. Hains avfyrte det første skuddet under slaget ved Bull Run og kjempet blant annet i det første slaget ved Bull Run.
Den 24. juli 1862 ble han forflyttet fra 2nd US Artillery og over til U.S. Army Corps of Topographical Engineers, som den 31. mars 1863 ble slått sammen med United States Army Corps of Engineers.
Da sjefingeniøren for XIII Corps ble syk under beleiringen av Vicksburg, falt ansvaret hans over på løytnant Hains. Som måtte legge planene for grunnarbeidet rundt festningen og for tunellene som skulle graves under festningen. Soldatene fra konføderasjonen i festningen overga seg til slutt. For sin innsats ble Hains forfremmet til kaptein. Mange år senere i 1911 ble et monument satt opp ved Vicksburg, hvor Hains har en plakett.
I 1864 giftet Hains seg med Virginia Pettis Jenkins, datteren til admiral Thornton A. Jenkins.
Livet etter borgerkrigen
Hains ble i hæren etter krigen, og ble forfremmet til major i september 1870. Han tjenestegjorde i U.S. Lighthouse Board, hvor han hadde ansvaret for å bygge flere fyrtårn, blant annet det på Morris Island og St. Augustine. I 1881 ble Washington D.C, oversvømt, og United States Army Corps of Engineers fikk ansvaret for å løse dreneringsproblemet, da man bare kunne nå deler av National Mall og Det hvite hus med båt. Han ble forfremmet til oberstløytnant i 1886 og oberst i 1895.